Hubertas Grušnys

Hubertas Grušnys (1961 m. birželio 19 d. Vilniuje – 2006 m. spalio 21 d. Pociūnuose, Prienų raj.) – lietuvių radijo darbuotojas, žiniasklaidos verslininkas.

 Biografija 
1979 m. baigė Vilniaus 22–ąją vidurinę mokyklą, atliko karinę prievolę TSRS kariuomenėje, 1984–1986 m. studijavo VU Teisės fakultete.

1982 m. tapo VU Teisės fakulteto laborantu. 1987 m. laisvalaikio renginiams organizuoti įsteigė Vilniuje jaunimo klubą „Lazdynai“. 1989 m. įkūrė jaunimo radijo stotį „M-1“ (pirmoji privati radijo stotis Rytų Europoje),https://kauno.diena.lt/dienrastis/kita/konrado-naujienos-42078 buvo jos generaliniu direktoriumi. Vėliau įkūrė radijo stotis „M-1 plius“ ir „Lietus“, buvo jų savininku.

Lietuvos radijo ir televizijos asociacijos viceprezidentas, Žurnalistų ir leidėjų etikos komisijos narys.

2006 m. spalio 21 d. pilotuodamas savo dvimotorį lėktuvą Diamond DA42 Twin Star žuvo Pociūnų aerodrome. Lėktuvo sparną nurėžė metalinis trosas, kuriuo į orą yra paleidžiami sklandytuvai.Lėktuvo avarijoje žuvo H. Grušnysdelfi.lt : Dėl H. Grušnio žūties kaltinamas aerodromo darbuotojas

 Šaltiniai 

Kategorija:Lietuvos redaktoriai
Kategorija:Lietuvos verslininkai